ז'ואאו פליקס

ז'ואאו פליקס (בפורטוגזית: João Félix Sequeira; נולד ב-10 בנובמבר 1999) הוא כדורגלן פורטוגזי המשחק בעמדת הקשר ההתקפי בברצלונה, בהשאלה מאתלטיקו מדריד, ובנבחרת פורטוגל.

קריירה
פליקס נולד ב-10 בנובמבר 1999 בוויסאו שבפורטוגל. הוא שיחק במחלקת הילדים של קבוצת Os Pestinhas, עד שעבר לשחק במחלקת הילדים של פורטו. הוא שיחק 7 שנים במדי פורטו, אך הם שחררו אותו בשל ממדי גופו הקטנים, ולאחר שנה הוא עבר למחלקת הנערים של היריבה, בנפיקה ליסבון.

פליקס ערך את הופעתו הרשמית בבנפיקה ב' מהליגה השנייה בפורטוגל ב-17 בספטמבר 2016, והפך לשחקן הצעיר ביותר ששיחק בבנפיקה ב'.

ב-15 בפברואר 2017 כבש את שערו הרשמי הראשון בליגה השנייה, וב-30 בינואר 2018 כבש את השלושער הראשון בקריירה שלו.

לקראת עונת 2018/2019 עלה לקבוצת הבוגרת של בנפיקה ליסבון. ב-18 באוגוסט 2018 ערך את הופעתו הראשונה בליגה הראשונה ושבוע לאחר מכן כבש את שערו הראשון בקבוצה במסגרת הדרבי של ליסבון, והפך לשחקן הצעיר ביותר שכובש בדרבי של ליסבון.

ב-11 באפריל 2019 כבש שלושער בניצחונה של בנפיקה ליסבון 4–2 על איינטרכט פרנקפורט במסגרת הליגה האירופית. בכך הפך לשחקן הצעיר ביותר שכובש שלושער במסגרת הליגה האירופית, כשהוא בן 19 שנים ו-152 ימים בלבד.

פליקס סיים את עונתו הראשונה בקבוצה הבוגרת של בנפיקה ליסבון עם 20 שערים, מתוכם 15 בליגה.

ב-3 ביולי 2019 חתם על חוזה לשבע שנים במדי אתלטיקו מדריד, ששילמה תמורתו 126 מיליון אירו לבנפיקה ליסבון. עם העברה זו הפך פליקס לשחקן היקר בתולדות אתלטיקו מדריד. הוא ערך את הופעת הבכורה הרשמית בליגה ב-18 באוגוסט, בניצחון 1–0 על חטאפה. ב-1 בספטמבר 2019 כבש את שער הבכורה שלו בליגה, בניצחון קבוצתו 3–2 על אייבר.

ב-11 בינואר 2023 הושאל לצ׳לסי עד לסיום עונת 2022/2023. ב-12 בינואר שיחק את משחק הפתיחה שלו נגד פולהאם ובדקה ה-57 הורחק.

בספטמבר 2023 הושאל לעונה אחת לברצלונה ובמשחקו השני בקבוצה נגד ריאל בטיס כבש את שער הבכורה שלו.

קריירת נבחרות
ב-5 ביוני 2019 ערך הופעת בכורה במדי נבחרת פורטוגל בניצחון נבחרתו 3–1 על נבחרת שווייץ במשחק חצי גמר ליגת האומות. את שער הבכורה כבש ב-5 בספטמבר 2020 בניצחון נבחרתו 1–4 על נבחרת קרואטיה.

נכלל בסגל נבחרת פורטוגל לטורניר מונדיאל 2022.

סטטיסטיקות 
מעודכן ל-19 בספטמבר 2023

מועדונים

נבחרת פורטוגל 
מעודכן ל-11 בספטמבר 2023

תארים

קבוצתיים
קבוצת הנוער של בנפיקה ליסבון
 Campeonato Nacional de Juniores: 2017/2018

בנפיקה ליסבון
 אליפות פורטוגל: 2018/2019

אתלטיקו מדריד
 אליפות ספרד: 2020/2021

בינלאומיים
נבחרת פורטוגל
 ליגת האומות: 2018/2019

אישיים
 שחקן החודש הטוב ביותר של ליגת העל הפורטוגלית: ינואר 2019.
 שחקן החודש הצעיר הטוב ביותר של ליגת העל הפורטוגלית: ינואר 2019.
פרס נער הזהב: 2019

קישורים חיצוניים

 פרופיל, באתר הרשמי של בנפיקה ליסבון

הערות שוליים

כדורגלנים פורטוגזים
קשרי כדורגל פורטוגזים
כדורגלני בנפיקה ליסבון
כדורגלני פורטו
כדורגלני אתלטיקו מדריד
כדורגלני צ'לסי
כדורגלני ברצלונה
כדורגלני נבחרת פורטוגל
כדורגלני יורו 2020
כדורגלני מונדיאל 2022
ספורטאים פורטוגזים בספרד
ספורטאים פורטוגזים באנגליה
פורטוגזים שנולדו ב-1999